कांग्रेस की पूर्व अध्यक्ष सोनिया गांधी इन दिनों गोवा में छुट्टियां मना रही हैं । उनकी गोवा वेकेशन की कुछ तस्वीरें सोशल मीडिया पर जमकर वायरल हो रही हैं । इन तस्वीरों में सोनिया साउथ गोवा में साइकिल चलाती दिख रही हैं । जब लोगों की नजर सोनिया पर पड़ी तो उनके साथ सेल्फी खिंचवाने भीड़ उमड़ पड़ी । मीडिया रिपोर्टों के मुताबिक सोनिया गांधी 26 दिसंबर को ही गोवा चली गईं थी और वे जनवरी के पहले हफ्ते में दिल्ली लौट सकती हैं। सोनिया ने बीते दिनों कांग्रेस के 133वें स्थापना दिवस समारोह में भी हिस्सा नहीं लिया। ये स्पष्ट संकेत देता है कि उन्होंने अब पूरी तरह से राजनीति से दूरी बना ली है।